b"\n_START_ARTICLE_\nCa la Marcela\n_START_SECTION_\nDescripci\xc3\xb3\n_START_PARAGRAPH_\n\xc3\x89s una de les poques cases de l'\xc3\xa8poca medieval que t\xc3\xa9 una certa pres\xc3\xa8ncia. La fa\xc3\xa7ana que d\xc3\xb3na al carrer de l'Hospital no ha estat totalment alterada, les altres s\xc3\xb3n actuals, arrebossades, aix\xc3\xad com el seu interior. La fa\xc3\xa7ana nomenada presenta un acc\xc3\xa9s central amb arc de mig punt dovellat, avui cegat i ocupat per una finestra, les altres obertures han estat variades. Es combina el carreu de refor\xc3\xa7 i ma\xc3\xa7oneria. Coberta de teula amb entramat de fusta i r\xc3\xa0fec.\n_START_SECTION_\nHist\xc3\xb2ria\n_START_PARAGRAPH_\nEl carrer de l'Hospital \xc3\xa9s el carrer que recull millor els vestigis medievals de la vila, tot i que solament a nivell d'elements a\xc3\xafllats encara s'endevina el temps es que la vila era un recinte murallat entorn al seu castell."